1.

Prilog I. (Dio-FCL) mijenja se kako slijedi: (a) u točki FCL.010 umeću se sljedeće definicije: i. „„Operator za osposobljavanje koje se temelji na dokazima (operator EBT-a)” znači organizacija koja ima svjedodžbu zračnog prijevoznika (AOC) u skladu s Prilogom III. (Dio-ORO) Uredbi (EU) br. 965/2012 i koja je provela program EBT-a koji je odobrilo nadležno tijelo u skladu s odredbama te Uredbe.”; ii. „„Praktična procjena EBT-a” znači metoda za procjenu djelotvornosti koja služi za provjeru integrirane izvedbe kompetencija. Odvija se u simuliranim ili operativnim uvjetima.”; iii. „„Program EBT-a”znači program procjene i osposobljavanja pilota u skladu s točkom ORO.FC.231 Priloga III. (Dio-ORO) Uredbi (EU) br. 965/2012.”; iv. „„Mješoviti program EBT-a” znači sva operatorova periodična osposobljavanja i provjeravanja predviđena u točki ORO.FC.230 Priloga III. (Dio-ORO) Uredbi (EU) br. 965/2012, čiji se dio odnosi na primjenu EBT-a, ali koji ne zamjenjuje provjere stručnosti predviđene Dodatkom 9. ovom Prilogu.”; (b) u točki FCL.015 dodaje se sljedeća podtočka (g): „(g) Osposobljavanje završeno na zrakoplovu ili na uređajima za osposobljavanje koji simuliraju let (FSTD) u skladu s Prilogom III. (Dio-ORO) Uredbi (EU) br. 965/2012 uzima se u obzir u okviru zahtjeva za iskustvom i produljenje roka utvrđenih u ovom Prilogu (Dio-FCL).”; (c) u točki FCL.035 podtočki (a) dodaje se sljedeća podpodtočka (4): „(4) Svi sati letenja na avionima ili motornim jedrilicama (TMG) koji podliježu odluci države članice donesenoj u skladu s člankom 2. stavkom 8. točkama (a) ili (c) Uredbe (EU) 2018/1139 ili koji su obuhvaćeni područjem primjene Priloga I. toj uredbi priznaju se u potpunosti kako bi se ispunili zahtjevi u pogledu naleta iz točke FCL.140.A podtočke (a) podpodtočke 1. i točke FCL.740.A podtočke (b) podpodtočke 1. podpodpodtočke ii. ovog Priloga, pod uvjetom da su ispunjeni sljedeći uvjeti: i. dotični zrakoplov ili TMG iste su kategorije i klase kao i zrakoplov iz Dijela-FCL u odnosu na koji se priznaju sati letenja; ii. u slučaju letova osposobljavanja s instruktorom, za avion ili TMG koji se upotrebljava potrebno je odobrenje navedeno u točki ORA.ATO.135 Priloga VII. (Dio-ORA) ili točki DTO.GEN.240 Priloga VIII. (Dio-DTO).”; (d) U točki FCL.235 podtočka (a) zamjenjuje se sljedećim: „(a) Podnositelji zahtjeva za dozvolu privatnog pilota (PPL) dužni su polaganjem ispita praktične osposobljenosti dokazati sposobnost obavljanja dužnosti zapovjednika zrakoplova (PIC) na zrakoplovu odgovarajuće kategorije i relevantnih postupaka i manevara s odgovarajućom kompetencijom za privilegije koje im se dodjeljuju.”; (e) točka FCL.625 mijenja se kako slijedi: i. u podtočki (b) dodaje se sljedeća podpodtočka 4.: „4. Podnositeljima zahtjeva za produljenje valjanosti instrumentalnoga letenja (IR-a) mora se u potpunosti priznati provjera stručnosti u skladu s ovim poddijelom kada završe praktičnu procjenu EBT-a u skladu s Dodatkom 10. u vezi s IR-om kod operatora EBT-a.”; ii. podtočka (c) zamjenjuje se sljedećim: „(c) Obnavljanje Ako je valjanost IR ovlaštenja istekla, kako bi obnovili privilegije koje im ovlaštenje daje, podnositelji zahtjeva moraju ispunjavati sve sljedeće uvjete: 1. kako bi se utvrdilo je li osposobljavanje za osvježenje znanja potrebno kako bi podnositelji zahtjeva postigli razinu stručnosti potrebnu za uspješan prolaz elementa instrumentalnog letenja na ispitu praktične osposobljenosti u skladu s Dodatkom 9., moraju proći procjenu u bilo kojoj od sljedećih organizacija: i. u ATO-u (odobrenoj organizaciji za osposobljavanje); ii. kod operatora EBT-a koji ima posebno odobrenje za takvo osposobljavanje za osvježenje znanja; 2. ako organizacija koja provodi procjenu u skladu s točkom 1. smatra da je to potrebno, podnositelji zahtjeva moraju završiti osposobljavanje za osvježenje znanja u toj organizaciji; 3. nakon usklađivanja s podpodtočkom 1. i, prema potrebi, s podpodtočkom 2., podnositelji zahtjeva moraju proći provjeru stručnosti u skladu s Dodatkom 9. ili proći praktičnu procjenu EBT-a u skladu s Dodatkom 10. Ta se praktična procjena EBT-a može kombinirati s osposobljavanjem za osvježenje znanja navedenim u podpodtočki 2.; 4. imaju ovlaštenje za klasu ili tip, osim ako nije drugačije određeno u ovom Prilogu.”; iii. podtočke (e) i (f) zamjenjuje se sljedećim: „(e) Imatelji valjanog IR-a na dozvoli pilota koju je izdala treća zemlja u skladu s Prilogom 1. Čikaškoj konvenciji izuzimaju se od ispunjavanja zahtjeva iz podtočke (c) podpodtočke 1., podtočke (c) podpodtočke 2. i podtočke (d) pri obnavljanju IR privilegija iz dozvola izdanih u skladu s ovim Prilogom. (f) Provjera stručnosti navedena u podtočki (c) podpodtočki 3. može se kombinirati s provjerom stručnosti koja se provodi radi obnavljanja ovlaštenja za odgovarajuću klasu ili za tip.”; (f) točka FCL.625.A podtočka (a) mijenja se kako slijedi: i. podpodtočka 2. zamjenjuje se sljedećim: „2. uspješno položiti provjeru stručnosti u skladu s Dodatkom 9. ovom Prilogu ili praktičnu procjenu EBT-a u skladu s Dodatkom 10., ako se produljenje valjanosti IR kombinira s produljenjem ovlaštenja za klasu ili za tip;”; ii. podpodtočka 4. zamjenjuje se sljedećim: „4. FNPT II ili FFS koji predstavlja relevantnu klasu ili tip aviona može se upotrebljavati za produljenje na temelju podpodtočke 3., pod uvjetom da svaka druga provjera stručnosti za produljenje valjanosti IR(A) mora biti obavljena u avionu.”; (g) točka FCL.740 zamjenjuje se sljedećim: „FCL.740 Valjanost i obnavljanje ovlaštenja za klasu i tip (a) Valjanost 1. Razdoblje valjanosti ovlaštenja za klasu i tip jest jedna godina, osim u slučaju ovlaštenja za klasu jednopilotnih jednomotornih aviona čije je razdoblje valjanosti dvije godine, osim ako nije drugačije definirano u podacima o operativnoj prikladnosti (OSD). Ako piloti odluče ispuniti zahtjeve za produljenje prije roka propisanog u točkama FCL.740.A, FCL.740.H, FCL.740.PL i FCL.740.As, novo razdoblje valjanosti počinje od datuma provjere stručnosti. 2. Podnositeljima zahtjeva za produljenje ovlaštenja za klasu ili za tip mora se u potpunosti priznati provjera stručnosti u skladu s ovim poddijelom kada završe praktičnu procjenu EBT-a u skladu s Dodatkom 10. kod operatora EBT-a koji je proveo EBT za relevantnu klasu ili tip. (b) Obnavljanje Pri obnavljanju ovlaštenja za klasu ili za tip, podnositelji zahtjeva moraju ispunjavati sve sljedeće zahtjeve: 1. kako bi se utvrdilo je li osposobljavanje za osvježenje znanja potrebno kako bi podnositelji zahtjeva postigli razinu stručnosti potrebnu za sigurno upravljanje zrakoplovom, moraju proći procjenu u bilo kojoj od sljedećih organizacija: i. u ATO-u; ii. u DTO-u ili ATO-u, ako se isteklo ovlaštenje odnosilo na klasu jednomotornog klipnog aviona koji nema visoke performanse, ovlaštenje za klasu TMG ili ovlaštenje za tip jednomotornog helikoptera iz točke DTO.GEN.110 podtočke (a) podpodtočke 2. podpodpodtočke (c) Priloga VIII.; iii. u DTO-u ili ATO-u ili s instruktorom, ako je ovlaštenje isteklo prije najviše tri godine i ako je bila riječ o ovlaštenju za klasu jednomotornog klipnog aviona koji nema visoke performanse ili ovlaštenju za klasu TMG; iv. kod operatora EBT-a koji ima posebno odobrenje za takvo osposobljavanje za osvježenje znanja; 2. ako organizacija ili instruktor koji provode procjenu u skladu s podtočkom 1. smatraju da je to potrebno, podnositelji zahtjeva moraju završiti osposobljavanje za osvježenje znanja u toj organizaciji ili kod tog instruktora; 3. nakon usklađivanja s podpodtočkom 1. i, prema potrebi, s podpodtočkom 2., podnositelji zahtjeva moraju proći provjeru stručnosti u skladu s Dodatkom 9. ili završiti praktičnu procjenu EBT-a u skladu s Dodatkom 10. Ta se praktična procjena EBT-a može kombinirati s osposobljavanjem za osvježenjem znanja navedenim u podpodtočki 2. Neovisno o podtočki (b) podpodtočkama 1., 2. i 3., piloti koji posjeduju ovlaštenje za testno letenje izdano u skladu s točkom FCL.820 koji su bili uključeni u testno letenje tijekom razvoja, certifikacije ili proizvodnje za tip zrakoplova i imaju ukupno 50 sati naleta ili 10 sati naleta kao PIC na testnim letovima u tom tipu zrakoplova, tijekom godine koja prethodi datumu njihova zahtjeva, imaju pravo podnijeti zahtjev za produljenje ili obnavljanje odgovarajućeg ovlaštenja za tip. Podnositelji zahtjeva izuzimaju se od zahtjeva iz podtočke (b) podpodtočaka 1. i 2. ako imaju valjano ovlaštenje za istu klasu ili tip zrakoplova na dozvoli pilota koju je izdala treća zemlja u skladu s Prilogom 1. Čikaškoj konvenciji i imaju pravo upotrebljavati privilegije tog ovlaštenja. (c) Piloti koji napuste operatorov program EBT-a nakon što nisu dokazali prihvatljivu razinu stručnosti u skladu s tim programom EBT-a ne smiju koristiti privilegije tog ovlaštenja za tip dok ne zadovolje jedan od sljedećih uvjeta: 1. završe praktičnu procjenu EBT-a u skladu s Dodatkom 10. 2. polože provjeru stručnosti u skladu s točkom FCL.625 podtočkom (c) podpodtočkom 3. ili točkom FCL.740 podtočkom (b) podpodtočkom 3., ovisno o slučaju. U tom se slučaju ne primjenjuje točka FCL.625 podtočka (b) podpodtočka 4. i točka FCL.740 podtočka (a) podpodtočka 2.”; (h) točka FCL.720.A mijenja se kako slijedi: i. podtočka (a) mijenja se kako slijedi: 1. prvi stavak zamjenjuje se sljedećim: „Podnositelji zahtjeva za prvotnim izdavanjem privilegija za upravljanje jednopilotnim avionom u višepilotnim operacijama, kada podnose zahtjev za izdavanje ovlaštenja za klasu ili za tip ili kada proširuju privilegije ovlaštenja za klasu ili za tip koje već posjeduju na višepilotne operacije, moraju ispunjavati zahtjeve iz podtočke (b) podpodtočke(4), a prije početka odgovarajućeg tečaja osposobljavanja, i zahtjeve iz podtočke (b) podpodtočke (5).”; 2. podpodtočka (3) zamjenjuje se sljedećim: „(3) Jednopilotni složeni avioni visokih performansi Podnositelji zahtjeva za izdavanje ovlaštenja za tip složenog jednopilotnog aviona visokih performansi moraju, uz zahtjeve iz podpodtočke (2), ispunjavati sve sljedeće uvjete: i. prethodno ili sada imati IR(A) za jednomotorni ili višemotorni avion, prema potrebi i kako je utvrđeno u poddijelu G; ii. za izdavanje prvog ovlaštenja za tip, prije početka tečaja osposobljavanja za ovlaštenje za tip moraju ispunjavati zahtjeve iz podtočke (b) podpodtočke (5).”; ii. podtočka (b) mijenja se kako slijedi: 1. uvodna rečenica zamjenjuje se sljedećim: „Podnositelji zahtjeva za tečaj osposobljavanja za prvo ovlaštenje za tip višepilotnog aviona moraju biti učenici piloti koji pohađaju tečaj osposobljavanja za MPL ili, prije početka tečaja osposobljavanja za ovlaštenje za tip, moraju ispunjavati sljedeće zahtjeve:”; 2. podpodtočka (5) zamjenjuje se sljedećim: „(5) završili su tečaj osposobljavanja iz točke FCL.745.A, osim ako ispunjavaju bilo koji od sljedećih uvjeta: i. u prethodne tri godine završili su osposobljavanje i provjeravanje u skladu s točkama ORO.FC.220 i ORO.FC.230 Priloga III. (Dio-ORO) Uredbi (EU) br. 965/2012; ii. završili su osposobljavanje iz točke FCL.915 podtočke (e) podpodtočke 1. podpodpodtočke ii.”; i. u točki FCL.740.A podtočki (a), podpodtočka 1. zamjenjuje se sljedećim: „1. uspješno položiti provjeru stručnosti u skladu s Dodatkom 9. ili završiti praktičnu procjenu EBT-a skladu s Dodatkom 10. na relevantnoj klasi ili tipu aviona ili na FSTD-u koji predstavlja tu klasu ili tip unutar tri mjeseca koji prethode datumu isteka ovlaštenja; i”; (j) točka FCL.905.TRI zamjenjuje se sljedećim: „FCL.905.TRI TRI– Privilegije i uvjeti (a) Privilegije TRI su provođenje osposobljavanja za: 1. produljenje i obnavljanje IR-a, pod uvjetom da TRI ima važeći IR; 2. stjecanje TRI ili SFI certifikata, pod uvjetom da imatelj ispunjava sve sljedeće uvjete: i. ima barem 50 sati letačkog iskustva kao TRI ili SFI u skladu s ovom Uredbom ili Uredbom (EU) br. 965/2012; ii. završio je nastavni plan letačkog osposobljavanja odgovarajućeg dijela tečaja osposobljavanja za TRI u skladu s točkom FCL.930.TRI podtočkom (a) podpodtočkom 3. i dobio pozitivnu ocjenu voditelja osposobljavanja ATO-a; 3. u slučaju TRI za jednopilotne avione: i. izdavanje, produljenje i obnavljanje ovlaštenja za tip za jednopilotne složene avione visokih performansi, pod uvjetom da podnositelj zahtjeva traži privilegije za izvođenje jednopilotnih operacija. Privilegiji TRI(SPA) mogu se proširiti na letačko osposobljavanje za ovlaštenje za jednopilotne složene avione visokih performansi u višepilotnim operacijama, pod uvjetom da TRI ispunjava bilo koji od sljedećih uvjeta: (A) posjeduje ili je posjedovao TRI certifikat za višepilotne avione; (B) ima barem 500 sati na avionima u višepilotnim operacijama i završio je osposobljavanje za MCCI u skladu s točkom FCL.930.MCCI; ii. tečaj za MPL u osnovnoj fazi, pod uvjetom da su mu privilegiji prošireni na izvođenje višepilotnih operacija i posjeduje ili je posjedovao FI(A) ili IRI(A) certifikat; 4. u slučaju TRI za višepilotne avione: i. stjecanje, produžavanje i obnavljanje ovlaštenja za tip za: (A) višepilotne avione; (B) jednopilotne složene avione visokih performansi kada podnositelj zahtjeva želi izvoditi višepilotne operacije; ii. osposobljavanje za MCC; iii. MPL tečaj u osnovnoj, proširenoj i naprednoj fazi pod uvjetom da za osnovnu fazu posjeduje ili je posjedovao FI(A) ili IRI(A) certifikat; 5. u slučaju TRI za helikoptere: i. stjecanje, produljenje i obnavljanje ovlaštenja za tip helikoptera; ii. osposobljavanje za MCC, pod uvjetom da ima ovlaštenje za tip višepilotnog helikoptera; iii. proširenje privilegije s jednomotornog IR(H) na višemotorni IR(H); 6. u slučaju TRI za zrakoplove s pogonjenim uzgonom: i. stjecanje, produžavanje i obnavljanje ovlaštenja za tip zrakoplova s pogonjenim uzgonom; ii. osposobljavanje za MCC. (b) Privilegije TRI uključuju privilegije za provođenje praktične procjene EBT-a kod operatora EBT-a, pod uvjetom da instruktor ispunjava zahtjeve iz Priloga III. (Dio-ORO) Uredbi (EU) br. 965/2012 za standardizaciju instruktora EBT-a kod tog operatora EBT-a.”; (k) u točki FCL.905.SFI dodaje se sljedeća podtočka (e): „(e) Privilegije SFI-a uključuju privilegije za provođenje praktične procjene EBT-a kod operatora EBT-a, pod uvjetom da instruktor ispunjava zahtjeve iz Priloga III. (Dio-ORO) Uredbi (EU) br. 965/2012 za standardizaciju instruktora EBT-a kod tog operatora EBT-a.”; (l) u točki FCL.930.SFI podtočka (a) zamjenjuje se sljedećim: „(a) Tečaj osposobljavanja za SFI mora obuhvaćati: 1. FSTD sadržaj odgovarajućeg tečaja za ovlaštenje za tip; 2. odgovarajuće dijelove tehničkog osposobljavanja i sadržaj FSTD-a nastavnog plana letačkog osposobljavanja primjenjivog tečaja osposobljavanja za TRI; 3. 25 sati osposobljavanja za poučavanje i učenje.”; (m) U točki FCL.1015. podtočka (a) zamjenjuje se sljedećim: „(a) Podnositelj zahtjeva za certifikat ispitivača mora proći standardizacijski tečaj koji provodi nadležno tijelo ili koji provodi ATO te ga je odobrilo nadležno tijelo.”; (n) u točki FCL.1025 podtočki (b) podpodtočke 1. i 2. i uvodna rečenica podpodtočke 3. zamjenjuju se sljedećim: „1. prije datuma isteka certifikata moraju provesti barem šest ispita praktične osposobljenosti, provjera stručnosti, procjena stručnosti ili faza procjene EBT-a tijekom modula EBT-a iz točke ORO.FC.231 Priloga III. (Dio-ORO) Uredbi (EU) br. 965/2012; 2. u razdoblju od 12 mjeseci neposredno prije datuma isteka certifikata, moraju završiti tečaj za osvježenje znanja ispitivača koji pruža nadležno tijelo ili koje pruža ATO uz odobrenje nadležnog tijela; 3. jedan od ispita praktične osposobljenosti, provjera stručnosti, procjena stručnosti ili faza procjene EBT-a koji se provode u skladu s podpodtočkom 1. mora se provesti u razdoblju od 12 mjeseci neposredno prije datuma isteka certifikata ispitivača te:”; (o) točka FCL.1010.SFE podtočka (a) mijenja se kako slijedi: i. u podtočki 1. podpodtočka ii. zamjenjuje se sljedećim: „ii. imati SFI(A) certifikat za odgovarajući tip aviona; i”; ii. u podtočki 2. podpodtočka ii. zamjenjuje se sljedećim: „ii. imati SFI(A) certifikat za odgovarajuću klasu ili tip aviona; i”; (p) Dodatak 1. mijenja se kako slijedi: i. točka 1. zamjenjuje se sljedećim: „1. LAPL i PPL”; ii. točke 1.1, 1.2, 1.3 i 1.4 zamjenjuju se sljedećim: „1.1 Za izdavanje LAPL-a imatelju LAPL-a za drugu kategoriju zrakoplova za potrebe ispunjavanja zahtjeva priznaje se u potpunosti teorijsko znanje iz zajedničkih predmeta iz točke FCL.120 podtočke (a). 1.2 Za izdavanje LAPL-a ili PPL-a imateljima PPL-a, CPL-a ili ATPL-a za drugu kategoriju zrakoplova za potrebe ispunjavanja zahtjeva priznaje se u potpunosti teorijsko znanje iz zajedničkih predmeta iz točke FCL.215 podtočke (a). To se priznavanje odnosi i na podnositelje zahtjeva za izdavanje LAPL-a ili PPL-a koji imaju BPL izdan u skladu s Prilogom III. (Dio-BFCL) Uredbi Komisije (EU) 2018/395 ili SPL izdan u skladu s Prilogom III. (dio SFCL) Provedbenoj uredbi Komisije (EU) 2018/1976, osim što se ne priznaje predmet „navigacija”.” 1.3 Za izdavanje PPL-a imatelju LAPL-a za istu kategoriju zrakoplova za potrebe ispunjavanja zahtjeva priznaje se u potpunosti osposobljavanje i ispitivanje za teorijsko znanje. 1.4 Odstupajući od podtočke 1.2. za izdavanje LAPL(A)-a imatelj SPL-a izdanog u skladu s Prilogom III. (dio SFCL) Provedbenoj uredbi (EU) 2018/1976 s privilegijama za upravljanje TMG-ovima dužan je dokazati odgovarajuću razinu teorijskog znanja za klasu jednomotornih klipnih aviona (kopno) u skladu s točkom FCL.135.A točkom (a) podtočkom 2. iii. podtočka 4.1. zamjenjuje se sljedećim: „4.1 Podnositeljima zahtjeva za IR ili BIR koji su uspješno položili odgovarajuće ispite iz teorijskog znanja za CPL u istoj kategoriji zrakoplova za potrebe ispunjavanja zahtjeva za teorijsko znanje priznaje se teorijsko znanje iz sljedećih predmeta: — ljudska izvedba, — meteorologija, — komunikacija.”; (q) u Odjeljku A. Dodatka 3. u točki 9. podtočka (b) zamjenjuje se sljedećim: „(b) 70 sati u ulozi PIC, od čega najviše 55 sati može biti u ulozi SPIC. Vrijeme instrumentalnog naleta u ulozi SPIC uračunava se kao vrijeme naleta u ulozi PIC do najviše 20 sati;”; (r) u Odjeljku A. Dodatka 6., točka 2. zamjenjuje se sljedećim: „2. Podnositelji zahtjeva za modularni tečaj osposobljavanja za IR(A) moraju imati PPL(A) ili CPL(A). Podnositelji zahtjeva za modul proceduralnog instrumentalnog letenja koji nemaju CPL(A) moraju imati BIR ili certifikat o završenom osposobljavanju u modulu osnovnog instrumentalnog letenja. ATO osigurava da je podnositelj zahtjeva za tečaj višemotornog IR(A), koji nema ovlaštenje za klasu ili tip za višemotorni avion, završio osposobljavanje za višemotorni avion kako je navedeno u poddijelu H prije započinjanja letačkog osposobljavanja za IR(A).”; (s) Odjeljak B. Dodatka 9. mijenja se kako slijedi: i. točka 5. mijenja se kako slijedi: 1. u podtočki (k) tablica se zamjenjuje sljedećim: „1. 2. 3. 4. 5. Vrsta operacije Tip zrakoplova Jednopilotna Višepilotna Jednopilotna → višepilotna (prva) Višepilotna → jednopilotna (prva) Jednopilotna + višepilotna Osposobljavanje Ispitivanje/provjera Osposobljavanje Ispitivanje/provjera Osposobljavanje Ispitivanje/provjera Osposobljavanje, ispitivanje i provjera (jednomotorni avioni) Osposobljavanje, ispitivanje i provjera (višemotorni avioni) Jednomotorni avioni Višemotorni avioni Prvo izdavanje Svi (jednopilotni složenih) Sekcije 1.-6. Sekcije 1.-6. MCC CRM |Ljudski faktor Upravljanje prijetnjom i greškom Sekcije 1.-7. Sekcije 1.-6. MCC CRM |Ljudski faktor Upravljanje prijetnjom i greškom Sekcija 7. Sekcije 1.-6. 1.6., 4.5., 4.6., 5.2. i, ako je primjenjivo, jedan prilaz iz sekcije 3.B 1.6., sekcija 6. i, ako je primjenjivo, jedan prilaz iz sekcije 3.B Jednopilotni složeni 1.-7. 1.-6. Produljenje Sve nije primjenjivo Sekcije 1.-6. nije primjenjivo Sekcije 1.-6. nije primjenjivo nije primjenjivo nije primjenjivo nije primjenjivo Višepilotne operacije: Sekcije 1.-7. (osposobljavanje) Sekcije 1.–6. (provjera) Jednopilotne operacije: 1.6., 4.5., 4.6., 5.2. i, ako je primjenjivo, jedan prilaz iz sekcije 3.B Višepilotne operacije: Sekcije 1.-7. (osposobljavanje) Sekcije 1.-6. (provjera) Jednopilotne operacije: 1.6., sekcija 6. i, ako je primjenjivo, jedan prilaz iz sekcije 3.B Obnavljanje Sve FCL.740 Sekcije 1.-6. FCL.740 Sekcije 1.-6. nije primjenjivo nije primjenjivo nije primjenjivo nije primjenjivo Osposobljavanje FCL.740 Provjera: kao za produljenje Osposobljavanje: FCL.740 Provjera: kao za produljenje”; 2. u tablici u točki 1., redak za vježbu 7.2.2. zamjenjuje se sljedećim: „7.2.2. Sljedeće vježbe koje se odnose na nepravilan položaj: — vađenje iz položaja s nosom prema gore pri različitim kutovima bočnog nagiba; i — vađenje iz položaja s nosom prema dolje pri različitim kutovima bočnog nagiba. P X Za ovu se vježbu ne upotrebljava avion”; (t) dodaje se sljedeći Dodatak 10.: „Dodatak 10 – Produljenje i obnavljanje ovlaštenja za tip te produljenje i obnavljanje IR-ova kombinirano s produljenjem ili obnavljanjem ovlaštenja za tip – praktična procjena EBT-a A– Općenito 1. Produljenje i obnavljanje ovlaštenja za tip te produljenje i obnavljanje IR-ova kombinirano s produljenjem ili obnavljanjem ovlaštenja za tip u skladu s ovim Dodatkom mora se obaviti samo kod operatora EBT-a koji ispunjava sve sljedeće uvjete: (a) uspostavili su program EBT-a relevantan za primjenjivo ovlaštenje za tip ili IR u skladu s točkom ORO.FC.231 Priloga III. (Dio-ORO) Uredbi (EU) br. 965/2012; (b) imaju najmanje tri godine iskustva u provedbi mješovitog programa EBT-a; (c) za svako ovlaštenje za tip u okviru programa EBT-a organizacija je imenovala rukovoditelja EBT-a. Rukovoditelji EBT-a moraju ispunjavati sve sljedeće uvjete: i. imati privilegije ispitivača za odgovarajuće ovlaštenje za tip; ii. imati veliko iskustvo kao instruktor za odgovarajuće ovlaštenje za tip; iii. osoba su koja je imenovana u skladu s točkom ORO.AOC.135 podtočkom (a) podpodtočkom 2. Priloga III. (Dio-ORO) Uredbi (EU) br. 965/2012 ili su zamjenik te osobe. 2. Upravitelj EBT-a odgovoran za odgovarajuće ovlaštenje za tip osigurava da podnositelj zahtjeva ispunjava sve zahtjeve u pogledu kvalifikacija, osposobljavanja i iskustva iz ovog Priloga za produljenje ili obnavljanje odgovarajućeg ovlaštenja. 3. Podnositelji zahtjeva koji žele produljiti ili obnoviti ovlaštenje u skladu s ovim Dodatkom moraju ispunjavati sve sljedeće uvjete: (a) uključeni su u operatorov program EBT-a; (b) u slučaju produljenja ovlaštenja, moraju završiti operatorov program EBT-a unutar razdoblja valjanosti odgovarajućeg ovlaštenja; (c) u slučaju obnavljanja ovlaštenja, moraju se pridržavati postupaka koje je razvio operator EBT-a u skladu s točkom ORO.FC.231 točkom (a) podtočkom 5. Priloga III. (Dio-ORO) Uredbi (EU) br. 965/2012. 4. Produljenje ovlaštenja u skladu s ovim Dodatkom obuhvaća sve sljedeće elemente: (a) kontinuiranu praktičnu procjenu EBT-a u okviru programa EBT-a; (b) demonstraciju prihvatljive razine izvedbi svih kompetencija; (c) administrativni postupak produljenja ili obnavljanja dozvole pri čemu rukovoditelj EBT-a odgovoran za odgovarajuće ovlaštenje za tip obavlja sve sljedeće radnje: 1. osigurava da su ispunjeni zahtjevi iz točke FCL.1030; 2. kada djeluje u skladu s točkom FCL.1030 podtočkom (b) podpodtočkom 2., upisuje u dozvolu podnositelja zahtjeva novi datum isteka ovlaštenja. Taj upis može obaviti druga osoba u ime rukovoditelja EBT-a ako joj je rukovoditelj EBT-a dodijelio to pravo u skladu s postupcima utvrđenima u programu EBT-a. B– Provedba praktične procjene ebt-a Praktična procjena EBT-a provodi se u skladu s operatorovim programom EBT-a.